**Službene novine Federacije BiH, broj 8/16**

Na temelju članka 19. stavak (2) Zakona o Vladi Federacije Bosne i Hercegovine ("Službene novine Federacije BiH", br. 1/94, 8/95, 58/02, 19/03, 2/06 i 8/06), Vlada Federacije Bosne i Hercegovine, na 39. sjednici, održanoj 02.02.2016. godine, donosi

# **ODLUKU** Temeljem članka 58., stavak 8. Zakona o upravljanju otpadom ("Službene novine Federacije BiH", br. 33/03 i 72/09), federalna ministrica okoliša i turizma donosi

**PRAVILNIK**   
  
 **O PRESTANKU VAŽENJA PRAVILNIKA O UPRAVLJANJU AMBALAŽOM I AMBALAŽNIM OTPADOM**

**Članak 1.**

Pravilnik o upravljanju ambalažom i ambalažnim otpadom ("Službene novine Federacije BiH", br. 88/11 i 28/13) prestaje da važi.

**Članak 2.**

(1) Operateri sustava za ambalažu i ambalažni otpad dužni su da Federalnom ministarstvu okoliša i turizma (u daljnjem tekstu: Federalno ministarstvo) i Fondu za zaštitu okoliša Federacije Bosne i Hercegovine (u daljnjem tekstu: Fond) dostave izvješće o ispunjavanju nacionalnih ciljeva za 2015. godinu radi utvrđivanja činjeničnog stanja i vođenja baza podataka najkasnije do 31. marta 2016. godine.   
  
(2) Operateri sustava su dužni da angažuju vanjskog revizora koji će izvršiti reviziju njihovog poslovanja, te su dužni istu dostaviti Federalnom ministarstvu.

**Članak 3.**

Operateri sustava za ambalažu i ambalažni otpad su dužni da sve stečene obveze i sva namjenski neutrošena sredstva, osim iznosa koji se odnosi na osnivački kapital, prenesu na Fond do 31. marta 2016. godine.

**Članak 4.**

Operateri sustava nemaju prava da raspolažu ili u bilo koju svrhu koriste informacije o privrednim društvima sa kojima su bili u ugovornom odnosu. Sve podatke iz svojih informacionih sustava dužni su da zvanično predaju Fondu u elektronskoj formi.

**Članak 5.**

Federalno ministarstvo će formirati povjerenstvo za prijenos stečenih obveza i financijskih sredstava sa operatera za ambalažu i ambalažni otpad na Fond u roku od osam dana od dana stupanja na snagu ovog pravilnika.

**Članak 6.**

(1) Fond će napraviti izvješće Federalnom ministarstvu o stečenim obvezama i raspoloživim sredstvima sa prijedlogom rješenja do 30. juna 2016. godine.   
  
(2) Izvješće i prijedlog rješenja iz stavka (1) ovog članka usvaja Federalno ministarstvo.   
  
(3) Financijska sredstva, koja budu prebačena na Fond sa operatera sustava, Fond će isključivo namjenski utrošiti za unaprjeđenje infrastrukture upravljanja ambalažnim otpadom, uz nadzor Federalnog ministarstva.

**Članak 7.**

Obveznici sustava koji nisu svoju obvezu upravljanja ambalažnim otpadom prenijeli na operatera sustava niti su izvršili obveze putem Fonda ostaju u obvezi da to ispune za period u kojem je Pravilnik o upravljanju ambalažom i ambalažnim otpadom ("Službene novine Federacije BiH", br. 88/11 i 28/13) bio na snazi.

**Članak 8.**

Ovaj pravilnik stupa na snagu osmog dana od dana objavljivanja u "Službenim novinama Federacije BiH".

Broj 04-23-1334/15  
21. siječnja 2016. godine  
Sarajevo

Ministrica  
Dr. **Edita Đapo**, v. r.